[{"text_idx": "#000005", "text": "Kas tervislikud toiduained on alati ta\u0308iesti ohutud?"}, {"text_idx": "#000007", "text": "Toiduainetes leidub looduslikult mu\u0308rgiseid u\u0308hendeid \u2013 ka naturaalne ja tervislik ei ole alati toksiinidevaba."}, {"text_idx": "#000008", "text": "Inimesi ajab segadusse, kui ra\u0308a\u0308gitakse tervislikest toiduainetest, mille tarvitamisel tuleb olla ettevaatlik seeto\u0303ttu, et nad on mu\u0308rgised. Na\u0308iteks on soovitatud linaseemneid enne toiduks tarvitamist ahjus 100 kraadi juures kuumutada, et ha\u0308vitada neis sisalduvat sinihapet (kuigi tegelikult see ei aita). Sama mu\u0308rgi pa\u0308rast ei lubata su\u0308u\u0308a o\u0303unaseemneid ning kardetakse tarbida kividega kirsikompotti. Paleodieet va\u0308listab oad lektiinide to\u0303ttu, kuulda on kinoa keelamisest neis sisalduvate saponiinide pa\u0308rast ja peaaegu ko\u0303ik teavad, et roheliseks to\u0303mbunud kartulimugulad on mu\u0308rgised. Va\u0308hem teatakse, et ka idanema hakanud kartul on mu\u0308rgine ja et mu\u0308rke on tegelikult u\u0308sna paljudes toiduainetes."}, {"text_idx": "#000009", "text": "Kuna toidu intensiivne kuumutamine, eriti praadimine ja grillimine tekitavad teatavasti kahjulikke u\u0308hendeid, on soovitatud su\u0308u\u0308a toiduained nii toorelt kui vo\u0303imalik. Va\u0308gagi tervislik soovitus, mis aga alati ei kehti toiduainetes sisalduvate kahjulike u\u0308hendite to\u0303ttu. Kuumto\u0308o\u0308tlus vo\u0303ib olla ha\u0308davajalik, kuna mo\u0303ned mu\u0308rgid on termolabiilsed ehk ha\u0308vivad kuumutamisel. Tark toituja teab, kuidas kriitiliste toiduainetega u\u0308mber ka\u0308ia ja va\u0308ltimise asemel neid tervislikult tarbida. Toidutaimedes sisalduvate looduslike toksiinide loetelu on pikk, neid on palju rohkem kui selles artiklis jo\u0303uab ka\u0308sitleda. Ra\u0308a\u0308kimata sellest, et kaugeltki ko\u0303iki veel ei tunta."}, {"text_idx": "#000010", "text": "Kui me ei to\u0308o\u0308tle toitu no\u0303uetekohaselt vo\u0303i tarbime teatud toiduaineid liiga palju, vo\u0303ivad neis sisalduvad mu\u0308rkained tervist ohustada \u2013 na\u0308iteks toidumu\u0308rgituse po\u0303hjustada. Kui aga ra\u0308a\u0308gime pikaajalisematest toimetest, siis vo\u0303ivad ka tervislike toiduainete mo\u0303ned komponendid olla suurtes kogustes kantserogeensed vo\u0303i mutageensed vo\u0303i pa\u0308rssida ensu\u0308u\u0308misu\u0308steeme jne. Taimedes looduslikult sisalduvad mu\u0308rgised u\u0308hendid vo\u0303i toitude to\u0308o\u0308tlemisel tekkivad toksiinid on sageli seedevaevuste ja sooleseina liigse la\u0308bilaskvuse po\u0303hjustajateks."}, {"text_idx": "#000011", "text": "Mida toidutaimedes sisalduvad mu\u0308rgised u\u0308hendid endast kujutavad?"}, {"text_idx": "#000013", "text": "Osad mu\u0308rgised u\u0308hendid ha\u0308vivad kuumutamisel, samas vo\u0303ib toidu kuumto\u0308o\u0308tlemine toksiine juurde toota. Kahjulikke aineid lekib toiduainetesse ka toiduga kokkupuutuvatest materjalidest. See, et mitmed toiduained looduslikult mu\u0308rgiseid u\u0308hendeid sisaldavad, ei pea viima nende va\u0308ltimiseni. O\u0303igesti tarvitatuna vo\u0303ivad nad olla va\u0308ga tervislikud."}, {"text_idx": "#000014", "text": "Toksiinid on looduses laialt levinud ning pole lootustki neid ta\u0308ielikult va\u0308ltida. Ko\u0303ik elusolendid puutuvad kokku toiduainetes sisalduvate ohtlike u\u0308henditega, see on ta\u0308iesti normaalne. O\u0303nneks on meie kehas detoksifikatsioonimehhanismid, mis suudavad mo\u0303o\u0303dukas koguses toksiinidega edukalt toime tulla. Mo\u0303elgem kasvo\u0303i toidu ko\u0303rvale vo\u0303etavale klaasikesele punasele veinile."}, {"text_idx": "#000015", "text": "Maavitsaliste sugukonda (Solanaceae) kuulub ligi 3000 taimeliiki, tuntumateks toidutaimedeks on kartul, tomat, paprika ja baklaz\u030caan, aga ka na\u0308iteks ts\u030cillipipar, fu\u0308u\u0308sal ja taralo\u0303ng ehk gojimari. Maavitsalised on ka na\u0308iteks tubakas, ogao\u0303un, must belladonna (karumustikas) ja koerapo\u0308o\u0308rirohi."}, {"text_idx": "#000016", "text": "Mitmeid maavitsalisi kasutatakse ravimtaimedena, koerapo\u0308o\u0308rirohi kuulub aga Eesti ko\u0303ige ohtlikumate mu\u0308rktaimede hulka."}, {"text_idx": "#000017", "text": "Maavitsalised ko\u0308o\u0308giviljad on paljudele igapa\u0308evaseks toiduks. Samas on erialases kirjanduses ma\u0308rkimist leidnud, et maavitsalised toidutaimed vo\u0303ivad olla krooniliste po\u0303letikuliste protsesside, sealhulgas artriidi a\u0308genemise po\u0303hjustajaks, misto\u0303ttu soovitatakse artriidi \u2013 eriti just autoimmuunhaigusena tuntud reumatoidartriidi puhul nende so\u0308o\u0308mist piirata."}, {"text_idx": "#000018", "text": "Alkaloididesisaldus on see, mida neile fu\u0308totoitainete- ja vitamiinirikastele ko\u0308o\u0308giviljadele ette heidetakse, ja mis tundliku inimese organismis ebasoovitavaid protsesse vo\u0303ib esile kutsuda."}]